Käesoleva aasta veebruaris avati piduliku tseremooniaga Peterburi Jaani kirik. Panuse selle imekauni ehitise renoveerimiseks andis ka Kultuurne Motobande oma eelmise tuuriga, kogudes kiriku sepisväravate taastamiseks heade toetajate abiga 2800 eurot. Kolme aastaga on Kultuurne Motobande jaganud noortele liiklejatele 1740 helkurvesti ja annetanud kultuuriobjektide toetuseks üle 8000 euro.